BCP จับมือ BBGI ตั้ง “บีเอสจีเอฟ” ลุยผลิต-จำหน่าย “น้ำมัน JET”
BCP จับมือ BBGI-ธนโชค ตั้งบ.ร่วมทุน “บีเอสจีเอฟ” เดินหน้าดำเนินธุรกิจจัดหาวัตถุดิบ ผลิต-จัดจำหน่าย "น้ำมันเชื้อเพลิงยานยั่งยืน" จากน้ำมันใช้แล้ว มีทุนจดทะเบียน 1 ล้าน เพื่อนำเงินเป็นทุนหมุนเวียนของบริษัท คาดเสร็จภายในไตรมาส 3/65
BCP จับมือ BBGI ตั้งบ.ร่วมทุน “บีเอสจีเอฟ” เดินหน้าดำเนินธุรกิจจัดหาวัตถุดิบ ผลิต-จัดจำหน่าย "น้ำมันเชื้อเพลิงยานยั่งยืน" จากน้ำมันใช้แล้ว
30 ส.ค. 2565

บริษัท บางจาก คอร์ปอเรชั่น จำกัด (มหาชน) หรือ BCP แจ้งตลาดหลักทรัพย์ฯ ด้วยที่ประชุมคณะกรรมการมีมติให้จัดตั้งบริษัทร่วมทุนร่วมกับ บริษัท บีบีจีไอ จำกัด (มหาชน) หรือ BBGI ร่วมจัดตั้ง บริษัท บีเอสจีเอฟ จำกัด (BSGF) เพื่อดำเนินธุรกิจจัดหาวัตถุดิบ ผลิตและจัดจำหน่ายน้ำมันเชื้อเพลิงอากาศยานยั่งยืน (Sustainable Aviation Fuel – SAF) จากน้ำมันใช้แล้ว
ทั้งนี้สอดคล้องกับเป้าหมายในการลดการปล่อยก๊าซเรือนกระจกของกลุ่มบริษัทบางจาก และเป็นการสนับสนุนนโยบายภาครัฐตามโมเดลเศรษฐกิจ “BCG” หรือ Bio, Circular, Green Economy – เศรษฐกิจชีวภาพ-เศรษฐกิจหมุนเวียน-เศรษฐกิจสีเขียว โดยการร่วมทุนดังกล่าวเป็นการรวมจุดแข็ง ความเชี่ยวชาญ เพิ่มขีดความสามารถการแข่งขันในห่วงโซ่ธุรกิจที่เกี่ยวข้อง และเป็นการเพิ่มศักยภาพด้านการเป็นผู้นำพลังงานอนาคตเพื่อตอบสนองต่อภาวะการเปลี่ยนแปลงสภาพภูมิอากาศ
โดยบริษัท บางจาก คอร์ปอเรชั่น จำกัด (มหาชน) หรือ BCP ถือหุ้น 51% และ BBGI ถือหุ้น 20% และ บริษัท ธนโชค ออยล์ไลท์ จำกัด ถือหุ้น 29% มีทุนจดทะเบียน 1,000,000 บาท ในเบื้องต้นและจะมีการเพิ่มทุนต่อไป เพื่อใช้เป็นเงินทุนหมุนเวียนของบริษัท ทั้งนี้ บริษัท บีเอสจีเอฟ จำกัด คาดว่าจะจดทะเบียนจัดตั้งแล้วเสร็จภายในไตรมาส 3/2565